Kazimierz Ajdukiewicz
Store norske leksikon,Religion og filosofi,Filosofiens fagdisipliner,Filosofisk logikk
Kazimierz Ajdukiewicz var en polsk logiker og filosof. Han var særlig opptatt av den logiske analyse av språket og forholdet mellom språk og virkelighet.
Ajdukiewicz var professor i Warszawa i 1926–1927, i Lviv i 1928–1939, i Poznán i 1945–1955 og på nytt i Warszawa i 1955–1961. Han tilhørte den såkalte warszawaskolen som har spilt en viktig rolle innenfor polsk vitenskap og kultur. Han gav den første kjente formuleringen av deduksjonsteoremet i logikken. I artikkelen Die syntaktische Konnexität (1935) utviklet han kategorialgrammatikken som har hatt stor betydning i den moderne formalsemantikken. Les mer i Store norske leksikon logikk semantikk språkfilosofi